Militära underrättelse- och säkerhetstjänsten

Militära underrättelse- och säkerhetstjänsten (MUST) er en avdeling ved Försvarsmaktens hovedkvarter som delvis utgjør Sveriges militære etterretningstjeneste og dermed har hovedansvar for å ta frem militært relevant informasjon om fremmede makter, og delvis har sikkerhetsansvar for totalforsvarsmyndighetene.

MUST består av to avdelinger; UND, som har ansvar for etterretningsvirksomheten, og SÄK, som har ansvar for sikkerhetsbeskyttelsen.

UND tar frem informasjon som grunnlag for beslutninger i hovedkvarteret og Försvarsdepartementet, samt understøtter svenske avdelinger utenlands og innenlands i riket med informasjon. SÄK sysler blant annet med signalbeskyttelse, personutredninger og informasjonsbeskyttelse.  

MUST samvirker i høy grad med øvrige forsvarsetterretningsetater, først og fremst Försvarets radioanstalt (FRA), men også FOI og FMV. Den hemmeligste delen av MUST heter KSI, Kontoret för Särskild Inhämtning.

Eksterne lenker
 Militära underrättelse- och säkerhetstjänsten

Militær etterretning
Svensk etterretning
Sveriges forsvar
Etterretningsorganisasjoner
Etableringer i 1994